รถร่วมขสมก.ขอปรับค่าโดยสาร10บาท
ขู่หยุดวิ่งแบกค่าใช้จ่าย-ขาดทุนไม่ไหว,นายพงษ์ไชย เกษมทวีศักดิ์ รองปลัดกระทรวงคมนาคม เปิดเผยว่า ตัวแทนผู้ประกอบการรถร่วมบริการขององค์การขนส่งมวลชนกรุงเทพ (ขสมก.) นำโดยนางภัทรวดี กล่อมจรูญ นายกสมาคมผู้ประกอบการรถโดยสารประจำทาง ได้ยื่นข้อเรียกร้องขอปรับขึ้นค่าโดยสารรถธรรมดาจาก 8 บาท ปรับขึ้นเป็น 10 บาท โดยอ้างว่าต้นทุนต่างๆเพิ่มขึ้น ซึ่งตนจะสรุปรายละเอียดเสนอ พล.อ.อ.ประจิน จั่นตอง รมว.คมนาคม เพื่อพิจารณาต่อไป,ด้านนางภัทรวดีกล่าวว่า การเรียกร้องขอปรับขึ้นราคาค่าโดยสารรถร่วม ขสมก.อีก 2 บาท จาก 8 บาทเป็น 10 บาท เพื่อสะท้อนต้นทุนที่แท้จริงสอดคล้องกับราคาก๊าซเอ็นจีวี เนื่องจากไม่ได้ปรับขึ้นค่าโดยสารมาตั้งแต่ปี 51 ขณะที่ราคาก๊าซเอ็นจีวีได้ปรับราคาขึ้นมาอยู่ที่ 11.50 บาทต่อกิโลกรัม (กก.) ทำให้ผู้ประกอบการรถร่วมประสบภาวะขาดทุนทุกปี โดยต้นทุนเดินรถปัจจุบันอยู่ที่ 4,600 บาทต่อวันต่อคัน แต่มีรายได้ 3,600 บาท ต่อวันต่อคัน,ขณะที่นายวิทยา เปรมจิตร์ นายกสมาคมพัฒนารถร่วมบริการเอกชน (รถเมล์ร่วม ขสมก.) กล่าวว่า หากไม่ได้รับการพิจารณาให้ปรับขึ้นราคาหรือไม่มีคำตอบภายในกลางเดือน ม.ค.58 ทางผู้ประกอบการก็จำเป็นต้องหยุดให้บริการ เนื่องจากต้นทุนสูงขึ้น เช่น อะไหล่ ยางรถยนต์ เป็นต้น.
นายพงษ์ไชย เกษมทวีศักดิ์ รองปลัดกระทรวงคมนาคม เปิดเผยว่า ตัวแทนผู้ประกอบการรถร่วมบริการขององค์การขนส่งมวลชนกรุงเทพ (ขสมก.) นำโดยนางภัทรวดี กล่อมจรูญ นายกสมาคมผู้ประกอบการรถโดยสารประจำทาง
พงษ์ไชย เกษมทวีศักดิ์,กระทรวงคมนาคม,รถร่วมบริการ,ภัทรวดี กล่อมจรูญ,รถเมล์,ขึ้นค่าโดยสาร,ประจิน จั่นตอง,ขสมก.